30.12.2006 Euroopa Liidu Teataja L 406/9 NÕUKOGU MÄÄRUS (EÜ) nr 1930/2006, 20. detsember 2006, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 26, võttes arvesse komisjoni ettepanekut ning arvestades järgmist: (1) Uruguay vooru raames toimunud läbirääkimiste tulemusel nähti nõukogu määruse (EMÜ) nr 2658/87 (!) 1 lisas sätestatud kombineeritud nomenklatuuris (KN) ette KNi gruppi 30 kuuluvate farmaatsiatoodete tollimaksuvabastus. (2) Kirurgias või stomatoloogias kasutatavad steriilsed imendu- vad või mitteimenduvad käsnad ja stoomi korral kasutata- vad vahendid klassifitseeritakse praegu KNi erinevatesse gruppidesse ning neile kohaldatakse 6,5 % list tollimaksu- määra. Alates 1. jaanuarist 2007 klassifitseeritakse need tollikoostöö nõukogu 26. juuni 2004. aasta soovituse kohaselt heakskiidetud rahvusvahelise kaupade kirjelduse ja kodeerimise harmoneeritud süsteemi konventsioonile lisana esitatud nomenklatuuri muudatuste tulemusel KNi gruppi 30. (3) Rahvatervisega seotud põhjustel on ühendus huvitatud KNi gruppi 30 kuuluvatele farmaatsiatoodetele kehtiva tolli- maksuvabastuse ühepoolselt laiendamisest kõnealustele kaupadele. Seda tuleks teha tollimaksude peatamisega kindlaksmääramata ajaks. (4) Määrust (EMÜ) nr 2658/87 tuleks seetõttu vastavalt muuta. (5) Kuna käesoleva määrusega ette nähtud muudatust tuleks kohaldada samast kuupäevast kui 2007. aasta kombineeri- tud nomenklatuuri, mis on kehtestatud määrusega (EÜ) nr 1549/2006 (?), peaks käesolev määrus jõustuma viivita- mata ja seda tuleks kohaldada 1. jaanuarist 2007. (6) Käesoleva määruse majandusliku olulisuse tõttu on vaja tugineda Euroopa Liidu lepingule ja Euroopa ühenduste asutamislepingutele lisatud protokolli (riikide parlamentide funktsiooni kohta Euroopa Liidus) I jao punktis 3 ette- nähtud kiireloomulisuse alustele, ON VASTU VÕTNUD KÄESOLEVA MÄÄRUSE: Artikkel 1 Nõukogu määruse (EMÜ) nr 2658/87 I lisa teise osa (Tolli- maksude loend) VI jaotise gruppi 30 muudetakse järgmiselt: 1) CN-koodi 3006 10 30 kandes asendatakse kolmanda veeru tekst järgmisega: °6,5 ) (*) Tollimaks ühepoolselt kindlaksmääramata ajaks peatatud.”; 2) CN-koodi 3006 91 00 kandes asendatakse kolmanda veeru tekst järgmisega: °6,5 ) (*) — Tollimaks ühepoolselt kindlaksmääramata ajaks peatatud.”. Artikkel 2 Käesolev määrus jõustub selle Euroopa Liidu Teatajas avaldamise päeval. Seda kohaldatakse alates 1. jaanuarist 2007. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. detsember 2006. Nõukogu nimel eesistuja J. KORKEAOJA (1) EÜTL 256, 7.9.1987, lk 1. Määrust on viimati muudetud määrusega (EÜ) nr 1758/2006 (ELT L 335, 1.12.2006, lk 1). (2) ELTL 301, 31.10.2006, lk 1.